Boston Red Sox

duimnael|regs|100px
duimnael|regs|Fenway Park
duimnael|regs|Die Wêreldreeks in 1903

Die Boston Red Sox is 'n Amerikaanse professionele bofbalspan wat gebaseer is in Boston, Massachusetts. Die Red Sox ding mee in Hoofligabofbal (MLB) as 'n lid van die Amerikaanse Liga se Oostelike Divisie (AL-Oos). Die klub is in 1901 gestig as een van die Amerikaanse Liga se agt "charter franchises". Die span speel sy tuidwedstryde sedert 1912 by Fenway Park. Die "Red Sox" se naam is in omstreeks 1908 gekies deur die span se eienaar, John I. Taylor, in navolging van vorige spanne wat bekend was as die "Boston Red Stockings", insluitende die Boston Braves (nou die Atlanta Braves). Die span het nege Wêreldreekskampioenskappe gewen, gelykop vir die derde meeste van enige MLB-span, en het in 13 Wêreldreekse gespeel. Hulle mees onlangse Wêreldreeks-verskyning en oorwinning was in 2018. Die Red Socks het die 1904 Amerikaanse Liga-wimpel gewen, maar kon nie hul 1903 Wêreldreeks-kampioenskap verdedig nie, toe die New York Giants geweier het om aan die 1904 Wêreldreeks deel te neem.

Die Red Sox het die nuwe liga oorheers, en het die Pittsburgh Pirates verslaan in die eerste Wêreldreekskampioenskap in 1903, en teen 1918 nog vier kampioenskappe bygevoeg. Hierna het die span egter een van die langste kampioenskapsdroogtes in bofbalgeskiedenis beleef, wat die "Curse of the Bambino" genoem is, wat na bewering ingelui is nadat die Red Sox hul sterspeler Babe Ruth aan hul mededinger die New York Yankees verkoop het, twee jaar ná hul oorwinning in die Wêreldreekskampioenskap van 1918. Die Sox moes vir 86 jaar wag om hul sesde Wêreldreeks titel in te palm in  2004. Die span se geskiedenis gedurende die droogte word gekenmerk deur van die mees onvergeetlike oomblikke in die geskiedenis van die Wêreldreeks, soos bv. Enos Slaughter se "mad dash" in 1946 , die "Onmoontlike Droom" van 1967, Carlton Fisk se tuislopie in 1975 en Bill Buckner se fout ("error") in 1986. Na hul oorwinning in 2018, het hulle die eerste span geword om vier Wêreldreeks-trofeë in die 21ste eeu te wen, met oorwinnings in 2004, 2007, 2013 en 2018. Die span se geskiedenis word ook gekenmerk deur sy verwoede wedywering met die New York Yankees, waarskynlik die felste in Noord-Amerikaanse professionele sport.

Die Red Sox word besit deur Fenway Sports Group, wat ook Liverpool F.C. van die Premier League in Engeland en die National Hockey League se Pittsburgh Penguins besit. Die groep is ook mede-eienaar van RFK Racing van die NASCAR Cup-reeks. Die Red Sox is deurgaans een van die top MLB-spanne wat hul ondersteuners se bywoning van hul wegwedstryde betref, terwyl die klein kapasiteit van Fenway Park hulle verhoed om in algehele bywoning te lei. Die Red Sox het van 15 Mei 2003 tot 10 April 2013 elke tuiswedstryd uitverkoop—'n totaal van 820 wedstryde (794 gereelde seisoenn), wat 'n rekord is vir professionele sport. Beide Neil Diamond se "Sweet Caroline" en die Standells se "Dirty Water" is deur die span se ondersteuners as die klub se nie-amptelike liedere aangeneem.

Aan die einde van die 2023-seisoen was die span se algehele gereelde seisoen rekord 9,874 wedstryde gewen, 9,182 wedstryde verloor en 83 wedstryde gelykop gespeel ('n wenrekord van .518).

 Verwysings 

 Eksterne skakels 

 Season-by-Season Records
 Boston Red Sox Video by ESPN Videoargief

Kategorie:Bofbal